**Duomenų naudojimo taisyklės**

Norėdamas (-a) gauti prieigą prie pasirinktos(-ų) Vilniaus universiteto Tarptautinių santykių ir politikos mokslų instituto (Po)sovietinės atminties studijų centro archyvo duomenų kolekcijos (toliau – duomenys arba duomenų kolekcijos), sutinku laikytis žemiau nurodytų reikalavimų:

* saugoti duomenų kolekcijų, prie kurių suteikiama prieiga, konfidencialumą, jei ši informacija leistų identifikuoti konkrečius fizinius asmenis;
* analizuoti, cituoti, perfrazuoti ar kitaip naudoti duomenis tik laikantis informanto sutikimo formoje nurodytų sąlygų (šios sąlygos nurodytos metaduomenų lentelėse);
* nedaryti duomenų ar metaduomenų failų kopijų, jų neiškelti iš prieigai skirto kompiuterio, neperduoti duomenų trečiosioms šalims, neatgaminti, neadaptuoti, neviešinti ir neplatinti duomenų failų, nenaudoti duomenų komerciniais tikslais;
* saugomų duomenų kolekcijų pagrindu parengtų publikacijų išnašose ar literatūros sąraše nurodyti Vilniaus universiteto Tarptautinių santykių ir politikos mokslų instituto (Po)sovietinės atminties studijų centro archyvą ir atsiųsti naudotų duomenų kolekcijų pagrindu parengtų publikacijų bibliografinius aprašus el. pašto adresu memory@tspmi.vu.lt ne vėliau kaip per 1 mėnesį nuo publikacijų paskelbimo;

Man yra žinoma, kad:

* tyčinis ar netyčinis šiose Duomenų naudojimo taisyklėse nurodytų reikalavimų nepaisymas užtraukia atsakomybę pagal Lietuvoje galiojančius teisės aktus;
* duomenų valdytojas (Vilniaus universitetas) neatsako už trečiųjų asmenų (institucijų) išvadas ir interpretacijas, gautas naudojant duomenis;
* duomenų valdytojas (Vilniaus universitetas) neatsako už netiesioginę, atsitiktinę ar kitokią žalą ar nuostolius, atsiradusius naudojant duomenis arba negalint jų pasiekti;

Patvirtinu, kad esu susipažinęs(-usi) su:

* 2024 m.\_\_\_\_\_\_\_\_ d. Vilniaus universiteto Tarptautinių santykių ir politikos mokslų instituto direktoriaus įsakymu Nr.\_\_\_ patvirtintomis Vilniaus universiteto Tarptautinių santykių ir politikos mokslų instituto (po)sovietinės atminties studijų centro archyvo duomenų naudojimo taisyklėmis.
* Asmens duomenų tvarkymo Vilniaus universitete tvarkos aprašas, kuriame nustatyti asmens duomenų tvarkymo ir apsaugos reikalavimai, duomenų subjektų teisės ir jų įgyvendinimo tvarka Vilniaus universitete yra viešai skelbiamas ir prieinamas adresu [www.vu.lt/privatumas](http://www.vu.lt/privatumas).

**\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_**

(Parašas) (Vardas, pavardė) (Data)